Odgovori na mišljenja, prijedloge i primjedbe pristigle tijekom javnog uvida 

	OBRAZAC
izvješća o provedenom savjetovanju s javnošću

	Naziv nacrta odluke ili drugog općeg akta o kojem je savjetovanje provedeno 
	Nacrt prijedloga Javnog poziva za zamjenu kućnih ložišta na drva energetski učinkovitijim ložištima na drva na području Grada Zagreba  


	Nositelj izrade nacrta akta (gradsko upravno tijelo koje je provelo savjetovanje)
	Gradski ured za gospodarstvo, ekološku održivost i strategijsko planiranje

	Vrijeme trajanja savjetovanja
	23. travnja do 23. svibnja 2026.

	Metoda savjetovanja 
	Internetsko savjetovanje





	Redni broj
	Predstavnici javnosti 
(pojedinac, organizacija, institucija)
	Primjedba / prijedlog / mišljenje
	Odgovor na primjedbu/prijedlog/mišljenje

	1. 
	Paula Damaška, Zelena energetska zadruga
	Str.1.'Prijave se podnose počevši od dana objave Poziva na mrežnim stranicama Grada Zagreba www.zagreb.hr i u jednim dnevnim novinama, zaključno s 30. rujnom 2026.'
 
Nedostaje pojašnjenje u kojim će dnevnim novinama Poziv biti objavljen te na koji način će informacije biti predstavljene.
Prijedlog: objavu izvršiti u široko dostupnim i cjenovno najpristupačnijim dnevnim novinama (npr. 24sata), uz jasno navođenje lokacija na kojima građani mogu preuzeti tiskane prijavne obrasce i dobiti podršku pri prijavi. 
Predlaže se distribucija prijavnih obrazaca u tiskanom obliku na javno dostupnim lokacijama poput Zagrebačkog energetskog centra, centara za socijalnu skrb, domova zdravlja, mjesnih odbora i poštanskih ureda. 

	





Prihvaćen prijedlog za objavu javnog poziva u dnevnim novinama 24sata. 

Primljeno na znanje. Obrasci će se osigurati u tiskanom obliku na javno dostupnim lokacijama gdje je to moguće, a u Zagrebačkom energetskom centru (ZEC) bit će dostupna i pomoć pri ispunjavanju prijave.



	2. 
	Paula Damaška, Zelena energetska zadruga
	Str. 2. 'III. PRIHVATLJIVI PRIJAVITELJI
.. prosječni mjesečni dohodak i primici kućanstva ne prelazi sljedeće iznose (u daljnjem tekstu: dohodovni cenzus):
1. do 617,00 eura za kućanstvo s jednom osobom; 
Prijedlog : podizanje cenzusa na 750EUR

	
Prijedlog za podizanje cenzusa se prihvaća te se za kućanstvo s jednom osobom podiže na 805 EUR

	3. 
	Paula Damaška, Zelena energetska zadruga
	Str.3.' POSTUPAK PODNOŠENJA PRIJAVE - Prijava se podnosi putem Ureda na propisanom obrascu „Javni poziv za zamjenu kućnih ložišta energetski učinkovitijim ložištima na drva na području Grada Zagreba“ (Obrazac ESKL) uz obavezno prilaganje sljedeće dokumentacije:..'

Nedostaje: detalji spomenutog 'Ureda' –Opis i puno ime slijedi tek na str.4. – 'Postupak provjere uvjeta'
Prijedlog – opis i puno ime Ureda napisati pri njegovom prvom spominjanju.

	




Prihvaća se prijedlog

	4. 
	Paula Damaška, Zelena energetska zadruga
	Str. 4. 'Obrazac ESKL je potrebno preuzeti sa mrežnih stranica Grada Zagreba (www.zagreb.hr) te isti dostaviti putem pošte s naznakom..'

Prijedlog: S obzirom na opseg potrebne dokumentacije i suglasnosti, postoji rizik da će postupak prijave biti posebno zahtjevan za građane koji su starije životne dobi, digitalno manje pismeni ili se nalaze u složenim socioekonomskim okolnostima. Stoga se predlaže uspostava mobilnih informativno-savjetodavnih timova ili terenskih punktova za podršku pri prijavi, po uzoru na modele pomoći korištene nakon potresa. Takvi bi timovi mogli periodično djelovati u kvartovima i lokalnim centrima za koje Grad već ima indikacije da okupljaju potencijalne korisnike mjera (primjerice temeljem postojećih programa pomoći za ogrjev i energetsku pomoć), kao i u centrima za socijalnu skrb, gdje bi građani mogli dobiti pomoć pri razumijevanju uvjeta i ispunjavanju prijavne dokumentacije.
	


Prihvaća se prijedlog


	5. 
	Slavica Robić
	Poglavlje III. Točka 6. : navedeno je da prosječni mjesečni dohodak i primici kućanstva ne prelazi sljedeće iznose (u daljnjem tekstu: dohodovni cenzus) do 617,00 eura za kućanstvo s jednom osobom, što je u skladu s 60% medijana raspoloživog dohotka iz 2024. godine. Obzirom da su podatci drugačiji za 2025. godinu, odnosno da je u međuvremenu došlo do značajnijeg porasta dohodovnog cenzusa potrebno je uskladiti ovu točku s aktualnim podatcima. Prema DZS Prosjek ekvivalentnoga raspoloživog dohotka u 2025. godini iznosio je 16.097,00 EUR, odnosno 16.097,00/12 = 1.341,42 EUR/mjesečno, odnosno 60% iznosi 804,852 EUR te bi stoga primjeren iznos za kućanstvo s jednom osobom bio 805EUR te isto tako skalirano u odnosu na taj iznos za kućanstva s više osoba.
	Prijedlog za podizanje cenzusa se prihvaća te se za kućanstvo s jednom osobom podiže na 805 EUR




